પાકિસ્તાનમાં એક પણ કટ વિના રિલીઝ થશે 'પદ્માવત'
શનિવાર, જુલાઈ 21 2018, 15:01 Hrs(IST)
નવગુજરાત સમય | Publish Date: Jan 25 2018 2:50PM
આજે વિરોધ અને હોબાળા વચ્ચે ભારતના અમુક રાજ્યોમાં સંજય લીલા ભણસાલીની ફિલ્મ પદ્માવત રીલિઝ થઈ ગઈ છે. ગુજરાત સહિત અમુક રાજ્યોમાં આ ફિલ્મ રીલિઝ નથી થઈ શકી પરંતુ પાકિસ્તાનમાં આ ફિલ્મની રીલિઝનો રસ્તો આસાન થઈ ગયો છે. પાકિસ્તાનમાં ફિલ્મને U સર્ટિફિકેટ આપવામાં આવ્યું છે. પાકિસ્તાનના સેન્સર બોર્ડે એક પણ કટ વિના આ ફિલ્મ પાસ કરી છે. સેન્ટ્રલ બોર્ડ ઓફ ફિલ્મ સેન્સર પાકિસ્તાનના પ્રમુખ મોબશિર હસને આ વાતની જાણકારી આફી છે.
ફિલ્મ ડિસ્ટ્રીબ્યુટર્સ અને ઈતિહાસકારોની સલાહ લીધા પછી ફિલ્મને U સર્ટિફિકેટ આપવામાં આવ્યું છે. ઉલ્લેખનીય છે કે ફિલ્મમાં મુસ્લિમ શાસક અલાઉદ્દીન ખીલજીને નકારાત્મક ભૂમિકામાં દર્શાવવામાં આવ્યો છે. હસને કહ્યું કે, અમે રચનાત્મક સ્વતંત્રતા અને લોકોના મનોરંજન માટે કોઈ પણ ફિલ્મની રીલિઝના વિરોધમાં નથી. ફિલ્મના ઐતિહાસિક પાસાને ધ્યાનમાં રાખીને અમુક નિષ્ણાંતોની સલાહ લેવામાં આવી છે.
CBFCના બહારના સભ્યોને વોટ આપવાનો અધિકાર નથી હોતો, પરંતુ નિષ્ણાંત તરીકે સલાહ આપવા માટે તેમને બોલાવી શકાય છે. પાકિસ્તાનમાં બોલિવૂડ ફિલ્મોના મોટા ડિસ્ટ્રીબ્યુટર સતીશ રેડ્ડીને આશા છે કે ફિલ્મને સારો રિસ્પોન્સ મળશે. તેમણે કહ્યું કે, એક અઠવાડિયામાં પાકિસ્તાનમાં પણ ફિલ્મને ઘણો સારો રિસ્પોન્સ મળશે.